Komisijos sprendimas
2001 m. spalio 17 d.
dėl klausimyno, skirto valstybių narių ataskaitoms dėl Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių įgyvendinimo
(pranešta dokumentu Nr. C(2001) 3096)
(tekstas svarbus EEE)
(2001/753/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių [1], ypač į jos 9 straipsnį,
kadangi:
(1) Pagal Direktyvą 2000/53/EB valstybės narės pateikia Komisijai ataskaitą dėl direktyvos įgyvendinimo.
(2) Ataskaitoje turi būti išsamiai išdėstomas direktyvos perkėlimas į nacionalinę teisę ir jos įgyvendinimas. Ataskaita turi būti ruošiama, remiantis šiame sprendime pateikiamu klausimynu.
(3) Šioje direktyvoje numatytos priemonės atitinka pagal Tarybos direktyvos 91/692/EEB [2] 6 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės, remdamosi priede pateikiamu klausimynu, rengia Direktyvos 2000/53/EB įgyvendinimo ataskaitas.
2 straipsnis
Šis sprendimas skirtas valstybėms narėms.
Priimta Briuselyje, 2001 m. spalio 17 d.